რონსევალის ბრძოლა (778)
რონსევალის ბრძოლა — ბრძოლა ბასკებსა და კარლოს დიდის ფრანკთა ჯარებს შორის. გაიმართა 778 წლის 15 აგვისტოს რონსევალთან (დასახლებული პუნქტი და ხეობა დასავლეთ პირენეებში, ესპანეთის პროვინცია ნავარა). ბასკებმა, რომლებიც არაბების მოკავშირეებად გამოდიოდნენ, სარაგოსის წარუმატებელი ალყის შემდეგ გაანადგურეს უკანდახეული ფრანკთა ჯარების არიერგარდი. ბრძოლაში დაიღუპა მხედართუფროსი როლანდი.